**ΜΕΛΕΤΗ ΠΑΡΟΧΗΣ ΛΟΓΙΣΤΙΚΗΣ ΥΠΟΣΤΗΡΙΞΗΣ**

**Β/ΘΜΙΑΣ ΕΚΠΑΙΔΕΥΣΗΣ**

Το αντικείμενο της παρούσας μελέτης είναι η Παροχή λογιστικών και φοροτεχνικών υπηρεσιών και παρακολούθησης της εκπλήρωσης των υποχρεώσεων του Ν.Π.Δ.Δ που προκύπτουν από την κείμενη φορολογική και ασφαλιστική νομοθεσία, με την υποβολή στην αρμόδια Δ.Ο.Υ δηλώσεων φορολογίας εισοδήματος ΦΠΑ, ΦΜΥ, παρακρατούμενων φόρων και λοιπών φορολογικών, της πάσης φύσεως καταστάσεων και δικαιολογητικών.   
Αφορά στην λογιστική υποστήριξη και στην οικονομική διαχείριση των 25 σχολικών μονάδων Β/θμιας Εκπαίδευσης που εμπίπτουν στις Αρμοδιότητες του Νομικού Προσώπου.  
Οι παρεχόμενες εργασίες/υπηρεσίες περιλαμβάνουν ό,τι προβλέπεται στην με αριθμ.Πρωτ.8440/24-2-2011 απόφαση του Υπουργείου Εσωτερικών Αποκέντρωσης & Ηλεκτρονικής Διακυβέρνησης, ΦΕΚ 318/τ.Β/25-2-2011 με την οποία καθορίζεται η λειτουργία των νέων σχολικών Επιτροπών και η ρύθμιση των οικονομικών θεμάτων αυτών μετά την εφαρμογή του ν.3852/2014.

1.Παροχή λογιστικών και φοροτεχνικών υπηρεσιών και παρακολούθησης της εκπλήρωσης των υποχρεώσεων του Ν.Π.Δ.Δ που προκύπτουν από την κείμενη φορολογική και ασφαλιστική νομοθεσία, με την υποβολή στην αρμόδια Δ.Ο.Υ δηλώσεων φορολογίας εισοδήματος ΦΠΑ, ΦΜΥ, με αριθμ. Πρωτ.8440/24-2-2011 απόφαση του Υπουργείου Εσωτερικών Αποκέντρωσης & Ηλεκτρονικής Διακυβέρνησης, ΦΕΚ 318/τ.Β/25-2-2011 με την οποία καθορίζεται η λειτουργία των νέων σχολικών Επιτροπών και η ρύθμιση των οικονομικών θεμάτων αυτών μετά την εφαρμογή του Ν.3852/2014.   
2. Την τήρηση των προβλεπόμενων βιβλίων , με οικονομική διαχείρισή σε έντυπη, ηλεκτρονική ή μικτή μορφή.   
3. Την διεκπεραίωση εκκρεμοτήτων με το ΙΚΑ και την εκπλήρωση των σχετικών υποχρεώσεων, κατάθεση ΑΠΔ κ.λπ  
4. Τήρηση της μισθοδοσίας προσωπικού καθαριστριών και σχολικών τροχονόμων (περιλαμβάνονται οι διαδικασίες έκδοσης μηνιαίας κατάστασης μισθοδοσίας, πληρωμή μεσώ ΕΑΠ, αποδείξεων πληρωμών εργαζομένων, ολοκλήρωση προδικασίας πρόσληψης στον ΟΑΕΔ, ΙΚΑ και Επιθεώρηση Εργασίας, σύνταξη αναλυτικών περιοδικών δηλώσεων και αποστολή αυτών μέσω της προβλεπόμενης διαδικασίας.

5. Τον έλεγχο και τις κρατήσεις των τιμολογίων πληρωμών- εισπράξεων του Ν.Π.Δ.Δ

6. Τον έλεγχο και καταχώρηση των συγκεκριμένων καταστάσεων των σχολικών μονάδων.

7. Διαρκείς ενημέρωση και προσαρμογή της επιτροπής στα νέα δεδομένων που διαμορφώνονται με τον Κ.Φ.Ε , Κ.Β.Σ και λοιπές φορολογίες που άπτονται των αρμοδιοτήτων του λογιστή – φοροτέχνη.

8. Την έκδοση οικονομικών καταστάσεων, κατά περίπτωση, για την υποβοήθηση του έργου του Διοικητικού Συμβουλίου.

9. Την σύνταξη ετήσιου οικονομικού απολογισμού του Ν.Π.Δ.Δ οικ. Ετών 2015 και 2016.

10. Την παροχή πάσης φύσεως λογιστικών, φοροτεχνικών και χρηματοοικονομικών συμβουλών που δύναται να ζητηθεί από το Ν.Π.Δ.Δ.

11. Την άμεση διευθέτηση κάθε άλλης λογιστικής και φοροτεχνικής υποχρέωσης που δύναται να προκύψει στο μέλλον και δεν έχει προβλεφθεί από τους όρους της παρούσας σύμβασης.

12. Οι προαναφερόμενες υπηρεσίες θα προσφέρονται στα γραφεία των Σχολικών Επιτροπών σε καθημερινή βάση για ένα έτος.

Η δαπάνη προϋπολογίζεται σε 5.500€ συμπεριλαμβανομένου ΦΠΑ.

Πανόραμα 11/4/2016

Η συντάξασα Η προϊσταμένη

Ζωή Σπάνδου Τέτη Ευστρατίου